एसडीओ ने किया बालिका छात्रावास का निरीक्षण
टोडाभीम| जिंसीकापुरामें शारदे बालिका छात्रावास में सोमवार को जीवन कौशल प्रशिक्षण शिविर के समापन समारोह में एसडीओ जगदीश आर्य को भाग लेना था, लेकिन साधारण सभा की बैठक होने से वे इस कार्यक्रम में देरी से पहुंचे और उनके पहुंचने से पूर्व प्रशिक्षण लेने वाली छात्राएं अपने घर जा चुकी थी। एसडीओ ने छात्रावास का निरीक्षण कर व्यवस्थाओं का जायजा लिया और इस संबंध में वार्डन को आवश्यक दिशा निर्देश दिए। छात्रावास की वार्डन मुकेशी मीना ने बताया कि छात्रावास में पिछले सात दिनों से जीवन कौशल प्रशिक्षण का आयोजन किया जा रहा था, जिसमें छात्रावास में अध्ययनरत 38 बालिकाओं ने भाग लिया। इस प्रशिक्षण में बालिकाओं को निशा पंचौली ने जीवन आवश्यक पहलुओं के बारे में जानकारी दी थी। इस प्रशिक्षण का समापन दोपहर 12 बजे रंगारंग कार्यक्रमों के साथ हुआ। एसडीओ जगदीश आर्य छात्रावास ने छात्रावास की व्यवस्थाओं का जायजा लिया और नए भवन में ही क्षतिग्रस्त शौचालयों की स्थिति देखकर उन्होने नाराजगी व्यक्त करते हुए इस संबंध में वार्डन को ठेकेदार के विरूद्ध कार्यवाही के लिए लिखे जाने की हिदायत दी।
टोडाभीम. छात्रावासके निरीक्षण के दौरान एसडीओ जगदीश आर्य वार्डन को आवश्यक दिशा निर्देश देते हुए।
hin_Deva hin_Deva hin_Deva